b"\n_START_ARTICLE_\nLena Headey\n_START_SECTION_\nBiografia\n_START_PARAGRAPH_\nLena Headey va n\xc3\xa9ixer el 3 d'octubre de 1973 a les illes Bermudes, on el seu pare (un agent de policia angl\xc3\xa8s) havia estat destinat. Als cinc anys va mudar-se a Huddersfield (Yorkshire), i posteriorment a Londres._NEWLINE_Als 17 anys va ser descoberta per un agent de c\xc3\xa0stings durant una actuaci\xc3\xb3 a l'institut, i finalment va fer el seu debut en la pantalla gran a la pel\xc2\xb7l\xc3\xadcula Waterland (1992). A partir d'aquest moment va perfeccionar els seus dots interpretatius i va aprendre tir amb arc, a muntar a cavall, i boxa._NEWLINE_Va estar relacionada sentimentalment amb l'actor Jason Flemyng, a qui va con\xc3\xa8ixer durant el rodatge de The Jungle Book (1994). Nou anys m\xc3\xa9s tard la relaci\xc3\xb3 es va trencar, i va transformar el tatuatge que duia al bra\xc3\xa7 amb el nom d'ell en tailand\xc3\xa8s en unes papallones. El 19 de maig de 2007 es va casar amb el m\xc3\xbasic Pete Paul, amb qui t\xc3\xa9 un fill. \xc3\x89s molt amiga de l'actriu Piper Perabo, la seva coprotagonista a The Cave i Imagine Me & You._NEWLINE_\xc3\x89s vegetariana i practica el ioga, que va descobrir treballant a l'\xc3\x8dndia durant el rodatge de The Jungle Book."